Բենտ Քրիստենսեն

**Բենտ Քրիստենսեն** (,  ), դանիացի ֆուտբոլիստ, հարձակվող հայտնի է «Բրոնդբյուում», «Կոմպոստելայում» և Դանիայի ֆուտբոլի ազգային հավաքականում ելույթներով։ 1992 թվականի Եվրոպայի առաջնության մասնակից։

Ներկայումս աշխատում է որպես Դանիայի պատանեկան հավաքականի մարզիչ։

## Ակումբային կարիերա
Քրիստենսենն իր կարիերան սկսել է Բրյոնշոյում 1985 թվականին։ Բենտը 18 խաղում խփել է 11 գոլ և նույն տարում՝ 17 տարեկանում, տեղափոխվել շվեյցարական «Սերվետ»։ Իր առաջին մրցաշրջանում օգնել է նոր թիմին հաղթել Շվեյցարիայի Սուպերլիգան։ 1987 թվականին Քրիստենսենը վարձակալության է տրվել «Վեյլեին»։ վարձակալության ժամկետի ավարտից հետո նա պայմանագիր է կնքել «Բրոնդբյուի» հետ։ Նոր ակումբի հետ չորս անգամ հաղթել է Դանիայի ֆուտբուլի առաջնությունում և նվաճել Դանիայի գավաթը։ 1991 թվականին Բենտը դարձել է առաջնության լավագույն ռմբարկու։ 1990/91 մրցաշրջանում Քրիստենսենը «Բրոնդբյուի» հետ հասել է ՈՒԵՖԱ-ի գավաթի կիսաեզրափակիչ։ Նույն թվականի ամռանը տեղափոխվել է գերմանական «Շալկե 04։» Իր նոր ակումբի կազմում անցկացրած 49 խաղում դարձել է 8 գոլի հեղինակ։

Քրիստենսենը 1993/94 մրցաշրջանն անցկացրել է Հունաստանի «Օլիմպիակոսում»։ 1994 թվականին պայմանագիր է կնքել իսպանական «Կոմպոստելայի» հետ։ Իսպանիայում երեք մրցաշրջանի ընթացքում Բենտը անցկացրել է 100 հանդիպում և խփել 35 գոլ։ 1997/98 մրցաշրջանը անցկացրել է թուրքական «Գանչլերբիրլինգում», որից հետո վերադարձել է «Բրոնդբյու»։ Բենտը թիմի հետ հերթական անգամ դարձել է Դանիայի չեմպիոն և նվաճել գավաթը։ Ընդհանուր առմամբ, Քրիստենսենն ակումբի կազմում անցկացրել է 208 հանդիպում և դարձել 116 գոլի հեղինակ։ Բենտը նաև Դանիայի առաջնությունում ռեկորդ է սահմանել խփած գոլերի քանակով՝ 80 գոլ։ 2000 թվականին վերադարձել է հայրենի ակումբ «Բրոնդբյու», որտեղ մրցաշրջանն ավարտելուց հետո ավարտել է իր կարիերան։

## Միջազգային կարիերա
1984 թվականին Քրիստենսենը Դանիայի մինչև 19 տարեկանների հավաքականի կազմում մասնակցել է Եվրոպայի երիտասարդական առաջնությանը։ 1989 թվականին Մալթայի ֆուտբոլի ազգային հավաքականի դեմ ընկերական խաղում նորամուտն է նշել Դանիայի ֆուտբոլի ազգային հավաքականի կազմում։ Բենտը վեց գոլ է խփել Եվրո-92-ի ընտրական փուլում։ Նա իրեն դրսևորել է որպես իսկական առաջատար խմբի իր հիմնական մրցակիցների՝ Հարավսլավիայի ֆուտբոլի ազգային հավաքականի և Ավստրալիայի հավաքականների հետ խաղերում՝ յուրաքանչյուր խաղում երկու գոլ խփելով։ 1992 թվականին Քրիստենսենը ընդգրկվել է ֆուտբոլի ազգային հավաքականի հայտացուցակում՝ մասնակցելու Եվրոպայի առաջնությանը և դարձել մրցաշարի հաղթող։ Մրցաշարի ընթացքում մասնակցել է Անգլիայի և Շվեդիայի հավաքականների դեմ խաղերում։ Բենտը վնասվածք է ստացել և ստիպված է եղել լքել խաղը, բայց նա մասնակցել է տոնական միջոցառումներին՝ կապված մրցաշարի հաղթանակի հետ։

## Ձեռքբերումներ
**Թիմային**

; «Սերվետ»

* Շվեյցարիայի չեմպիոն (1)՝ 1984/85

; «Բրոնդբյու»

* Դանիայի ֆուտբոլի առաջնություն (5)՝ 1987, 1988, 1990, 1991, 1997/98
* Սեփականատեր Դանիայի ֆուտբոլի առաջնություն (2)՝ 1988/89, 1997/98

**Միջազգային**

; Դանիա

* ՈՒԵՖԱ Եվրոպայի առաջնություն (1)՝ 1992

**Անհատական**

* Դանիայի ֆուտբոլի առաջնության Սուպելիգայի լավագույն ռմբարկու՝ 1991

## Ծանոթագրություններ

 
Կատեգորիա:Բրոնդբյուի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Սերվետի ֆուտբոլիստներ
Կատեգորիա:Ֆուտբոլային մարզիչներ